b'\n_START_ARTICLE_\nJazzpar Prize\n_START_PARAGRAPH_\nThe Jazzpar Prize var en \xc3\xa5rlig dansk pris innen jazz, som i \xc3\xa5rene 1990 til 2004 hadde den h\xc3\xb8yeste prissummen for en internasjonale utmerkelse innen jazz. Den ble utdelt til en internasjonalt kjent og aktiv jazzut\xc3\xb8ver, som fortjente \xc3\xa5 bli mer alment kjent. Prisen bestod av en bronsestatuett av J\xc3\xb8rgen Haugen S\xc3\xb8rensen i tillegg til 200\xc2\xa0000 kroner._NEWLINE_Vinneren var en av fem nominerte internasjonale ut\xc3\xb8vere av jazz. Utdelingen skjedde i K\xc3\xb8benhavn p\xc3\xa5 v\xc3\xa5rparten, og avstedkommer en uke med jazzlige aktiviteter i K\xc3\xb8benhavn. Hovedsponsor i en \xc3\xa5rrekke var Skandinavisk Tobakskompagni, men etter 2004 \xc3\xb8nsket firmaet ikke lenger \xc3\xa5 sponse prisen og prisutdelingen er satt p\xc3\xa5 vent da det ikke har lykkes \xc3\xa5 skaffe en ny sponsor.'